
	SPRENDIMAS

	DĖL UKMERGĖS RAJONO SAVIVALDYBĖS BŪSTO IR SOCIALINIO BŪSTO NUOMOS SĄLYGŲ IR TVARKOS APRAŠO PATVIRTINIMO

	

	2020 m. vasario       d.  Nr.  

	Ukmergė 

	


Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymu, Ukmergės rajono savivaldybės taryba  n u s p r e n d ž i a:
1. Patvirtinti Ukmergės rajono savivaldybės būsto ir socialinio būsto nuomos sąlygų ir tvarkos aprašą (pridedama).
2. Pripažinti netekusiais galios:
2.1. Ukmergės rajono savivaldybės tarybos 2015 m. rugsėjo 24 d. sprendimo Nr. 7-144 „Dėl Ukmergės rajono savivaldybės būsto ir socialinio būsto nuomos sąlygų ir tvarkos aprašo,  savivaldybės būsto ir socialinio būsto nuomos sutarties formų patvirtinimo“ 1.1 papunktį;
2.2. Ukmergės rajono savivaldybės tarybos 2015 m. lapkričio 26 d. sprendimą Nr. 7-211 „Dėl Ukmergės rajono savivaldybės tarybos 2015 m. rugsėjo 24 d. sprendimo Nr. 7-144 „Dėl Ukmergės rajono savivaldybės būsto ir socialinio būsto nuomos sąlygų ir tvarkos aprašo,  savivaldybės būsto ir socialinio būsto nuomos sutarties formų patvirtinimo“ pakeitimo“;
2.3. Ukmergės rajono savivaldybės tarybos 2017 m. vasario 23 d. sprendimą Nr. 7-33 „Dėl Ukmergės rajono savivaldybės tarybos 2015 m. rugsėjo 24 d. sprendimo Nr. 7-144 „Dėl Ukmergės rajono savivaldybės būsto ir socialinio būsto nuomos sąlygų ir tvarkos aprašo,  savivaldybės būsto ir socialinio būsto nuomos sutarties formų patvirtinimo“ pakeitimo“.
3. Nustatyti, kad šis sprendimas įsigalioja 2020 m. kovo 1 d.
Šis sprendimas skelbiamas Teisės aktų registre.  



Savivaldybės meras		                                                        



Projektą parengė: 
Turto valdymo ir apskaitos skyriaus 
Turto ir įmonių valdymo poskyrio 
vyriausioji specialistė		       		                                    Jūratė Kaselienė







Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

PATVIRTINTA	
Ukmergės rajono savivaldybės 
tarybos 2020 m.  vasario      d. 
sprendimu Nr. 

UKMERGĖS RAJONO SAVIVALDYBĖS BŪSTO IR SOCIALINIO BŪSTO NUOMOS
SĄLYGŲ IR TVARKOS APRAŠAS

I SKYRIUS
BENDROSIOS NUOSTATOS

1. Ukmergės rajono savivaldybės būsto ir socialinio būsto nuomos sąlygų ir tvarkos aprašas (toliau – Aprašas) reglamentuoja Ukmergės rajono savivaldybei (toliau – Savivaldybė) nuosavybės teise priklausančių būstų, įtrauktų į Savivaldybės būsto fondo sąrašą ir Savivaldybės socialinio būsto, kaip savivaldybės būsto fondo dalies sąrašą, nuomos sąlygas ir tvarką.
2. Aprašas parengtas vadovaujantis šiais teisės aktais:
2.1. Lietuvos Respublikos civiliniu kodeksu (toliau – Civilinis kodeksas);
2.2. Lietuvos Respublikos paramos būstui įsigyti ar išsinuomoti įstatymu (toliau – Įstatymas);
[bookmark: antraste][bookmark: dok_tipas]2.3. Lietuvos Respublikos valstybės ir savivaldybių turto valdymo, naudojimo ir disponavimo juo įstatymu; 
2.4. Lietuvos Respublikos gyventojų turto deklaravimo įstatymu;
2.5. Lietuvos Respublikos Vyriausybės 2001 m. liepos 11 d. nutarimu Nr. 878 „Dėl Tarnybinių gyvenamųjų patalpų naudojimo ir apskaitos tvarkos aprašo patvirtinimo“.
3. Šiame Apraše vartojamos sąvokos:
3.1. būstas – vienbutis gyvenamasis namas, butas ar kitos gyvenamosios patalpos arba jų dalys, tinkami gyventi vienam asmeniui ar šeimai ir atitinkantys statybos bei specialiųjų normų (higienos, gaisrinės saugos ir kitų) reikalavimus;
3.2. Savivaldybės būstas – Savivaldybei nuosavybės teise priklausantis ar iš fizinių ar juridinių asmenų išsinuomotas būstas, įtrauktas į Savivaldybės tarybos įgaliotos Savivaldybės administracijos patvirtintą Savivaldybės būsto fondo sąrašą;
3.3. Socialinis būstas – Savivaldybei nuosavybės teise priklausantis ar iš fizinių ar juridinių asmenų išsinuomotas būstas, įtrauktas į Savivaldybės tarybos įgaliotos Savivaldybės administracijos patvirtintą Savivaldybės socialinio būsto fondo sąrašą, kuris yra Savivaldybės būsto fondo sąrašo dalis. Prie socialinio būsto nepriskiriami bendrabučiai, nakvynės namai, tarnybinės gyvenamosios patalpos, socialinių paslaugų įstaigų gyvenamosios patalpos, Savivaldybės būstai, kurie nuomojami ne socialinio būsto nuomos sąlygomis.
3.4. Savivaldybės gyvenamųjų patalpų nuomos administratorius (toliau – Administratorius) – UAB „Ukmergės butų ūkis“, vykdantis Savivaldybės gyvenamųjų patalpų nuomos administravimą;
3.5. Savivaldybės gyvenamųjų patalpų nuomos komisija (toliau – Komisija) – Savivaldybės mero potvarkiu sudaryta komisija;
3.6. Ukmergės rajono savivaldybės administracijos (toliau – Savivaldybės administracijos) atsakingas darbuotojas (toliau – atsakingas darbuotojas) – darbuotojas, kuriam pagal pareigybės aprašymą pavestos vykdyti funkcijos, susijusios su teikiama parama būstui išsinuomoti;
4. Kitos Apraše vartojamos sąvokos suprantamos taip, kaip jos yra apibrėžtos Įstatyme ir kituose teisės aktuose.
	


II SKYRIUS
SAVIVALDYBĖS BŪSTO FONDAS  IR SOCIALINIO BŪSTO FONDAS

5. Savivaldybės būsto fondo ir Savivaldybės socialinio būsto fondo apskaita tvarkoma sudarant ir tvirtinant Savivaldybės būsto fondo ir Savivaldybės socialinio būsto fondo, kuris yra Savivaldybės būsto fondo sąrašo dalis, sąrašus. Savivaldybės būsto fondo ir Savivaldybės socialinio būsto, kaip savivaldybės būsto fondo dalies, sąrašai (toliau – Socialinio būsto fondo sąrašas) tvirtinami ir keičiami Savivaldybės administracijos direktoriaus įsakymais, išskyrus šio Aprašo 8.1 papunktyje numatytą atvejį. 
6. Savivaldybės būsto fondą sudaro:
6.1. Savivaldybės socialiniai būstai;
6.2. Savivaldybės būstai, kurie nuomojami ne socialinio būsto nuomos sąlygomis.
7. Į Savivaldybės būsto fondo ir Socialinio būsto fondo sąrašus naujai įrašomi būstai, kurie:
7.1. vykdant Socialinio būsto fondo plėtrą, įrengti naujai pastatytuose, rekonstruotuose, būsto paskirčiai pritaikytuose esamuose pastatuose ar patalpose;
7.2. nupirkti ar kitu būdu įsigyti;
7.3. esant poreikiui ir galimybei ne trumpesniam kaip 5 metų laikotarpiui išsinuomoti, priklausantys fiziniams ar juridiniams asmenims. Šie būstai subnuomojami asmenims ar šeimoms, įrašytiems į Savivaldybės asmenų ir šeimų, turinčių teisę į socialinio būsto nuomą, sąrašą; 
7.4. Lietuvos Respublikos valstybės ir savivaldybių turto valdymo, naudojimo ir disponavimo juo įstatyme nustatyta tvarka perimtos valstybės reikmėms nereikalingos laisvos gyvenamosios patalpos arba gyvenamosios patalpos, kuriose gyvena asmenys ir šeimos, atitinkantys Įstatymo 9 straipsnio 1 dalies 2 punkte nustatytus reikalavimus. 
8. Į Socialinio būsto fondo sąrašą įrašomi:
8.1. atsižvelgiant į socialinio būsto poreikį, atlaisvinti (likę tušti) tinkami naudoti pagal tiesioginę paskirtį, techniškai tvarkingi Savivaldybės būstai, kurie nebuvo išbraukti iš Socialinio būsto fondo sąrašo šio Aprašo 9.1 papunktyje numatytu atveju, išskyrus kambariai, esantys namuose, kurie Lietuvos Respublikos nekilnojamojo turto registre yra užregistruoti kaip bendrabučiai ir (ar) jų pagrindinė naudojimo paskirtis nustatyta kaip gyvenamoji (įvairioms socialinėms grupėms). Šie būstai į Socialinio būsto fondo sąrašą įrašomi Savivaldybės tarybos sprendimu;
8.2. Savivaldybės būstai, kurių nuomininkai turi teisę į socialinio būsto nuomą bei atitinka  visus Įstatymo 9 straipsnio 1 dalyje nurodytus reikalavimus, ir nuomininkai yra pateikę rašytinį prašymą pakeisti Savivaldybės būsto nuomos sutartį ir sudaryti Savivaldybės socialinio būsto nuomos sutartį; 
8.3. būstai, kurie Savivaldybės tarybos numatytais atvejais Savivaldybės administracijos direktoriaus įsakymu buvo išnuomoti Įstatymo 20 straipsnio 6 dalyje numatytu atveju ir nuomos sutarčiai pasibaigus nuomininkai juos atlaisvina arba toliau nuomojasi socialinio būsto nuomos sąlygomis. 
9. Iš Socialinio būsto fondo sąrašo išbraukiami:
9.1. būstai, kurie Savivaldybės tarybos numatytais atvejais Savivaldybės administracijos direktoriaus įsakymu išnuomoti Įstatymo 20 straipsnio 6 dalyje numatytu atveju;
9.2. vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu ir Savivaldybės tarybos sprendimais netinkamais (negalimais naudoti) pripažinti būstai.
10. Iš Savivaldybės būsto fondo sąrašo išbraukiami:
10.1. Įstatymo 25 straipsnyje išvardintais atvejais parduoti būstai;
10.2. Lietuvos Respublikos valstybės ir savivaldybių turto valdymo, naudojimo ir disponavimo juo įstatymu ir Savivaldybės tarybos sprendimais netinkamais (negalimais naudoti) pripažinti būstai. Tolesni šio būsto panaudojimo klausimai sprendžiami Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka.
11. Savivaldybės socialinio būsto fondo plėtra vykdoma vadovaujantis Ukmergės rajono  savivaldybės strateginiu veiklos planu.
12. Savivaldybės taryba tvirtina Ukmergės rajono savivaldybės nuomininkams parduodamų savivaldybės būstų ir pagalbinio ūkio paskirties pastatų sąrašą. Savivaldybės būstai, nuomojami socialinio būsto nuomos sąlygomis teisę į socialinio būsto nuomą turintiems asmenims ir šeimoms, negali būti parduodami ar kitaip perleidžiami kitų asmenų nuosavybėn.

III SKYRIUS
SAVIVALDYBĖS BŪSTO (IŠSKYRUS SOCIALINĮ BŪSTĄ) NUOMOS 
SĄLYGOS IR TVARKA

13. Savivaldybės būstai ne socialinio būsto nuomos sąlygomis nuomojami šiais atvejais:
13.1. Įstatymo 20 straipsnio 6 dalyje numatytu atveju;
13.2. asmenims ir šeimoms, kurie Civilinio kodekso nustatyta tvarka negali būti iškeldinti iš gyvenamųjų patalpų nesuteikiant jiems kitos gyvenamosios patalpos; 
13.3. Tarnybinės gyvenamosios patalpos;
13.4. Savivaldybės tarybos sprendimu asmenims ir šeimoms, kurie su Savivaldybės biudžetinėmis ir viešosiomis įstaigomis yra susiję darbo santykiais ar jų esmę atitinkančiais santykiais, apgyvendinti;
13.5. Savivaldybės tarybos sprendimu kitais tikslais, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu;
13.6. grįžtantiems į Lietuvą nuolat gyventi politiniams kaliniams ir tremtiniams bei jų šeimų nariams (toliau – grįžtantys asmenys);
13.7. nuomininkams, gyvenusiems savininkams grąžintuose namuose, vykdant jų pasirinktą valstybės garantiją – Savivaldybės gyvenamųjų patalpų nuomą;
13.8. kambariai, esantys namuose, kurie Lietuvos Respublikos nekilnojamojo turto registre yra užregistruoti kaip bendrabučiai ir (ar) jų pagrindinė naudojimo paskirtis nustatyta kaip gyvenamoji (įvairioms socialinėms grupėms) (toliau – Savivaldybės būstas bendrabučio pastate);
13.9.  nuomininkams, kuriems Savivaldybės gyvenamosios patalpos išnuomotos iki 2002 m. gruodžio 31 d. pagal Lietuvos Respublikos gyventojų aprūpinimo gyvenamosiomis patalpomis įstatymą.
14. Aprašo 13.1 papunktyje numatytu atveju Savivaldybės būstai nuomojami, jeigu asmens ar šeimos, nuomojančio (nuomojančios) socialinį būstą, Gyventojų turto deklaravimo įstatyme nustatyta tvarka deklaruoto turto vertė ar pajamos, pagal Piniginės socialinės paramos nepasiturintiems gyventojams įstatymo 17 straipsnį įskaitomos į asmens ar šeimos gaunamas pajamas, daugiau kaip 25 procentais viršija Įstatymo 11 straipsnio 3 dalyje nustatytus metinius pajamų ir turto dydžius. 
15. Esant Aprašo 14 punkte nurodytoms sąlygoms, socialinio būsto nuomos sutartis nutraukiama ir asmenys (šeimos) išsikelia iš nuomojamo būsto arba gali Savivaldybės administracijai teikti raštišką prašymą jų nuomojamą būstą nuomotis rinkos kaina, vadovaujantis Lietuvos Respublikos Vyriausybės patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, jeigu Gyventojų turto deklaravimo įstatyme nustatyta tvarka deklaruoto turto vertė ar pajamos ne daugiau kaip 50 procentų viršija Įstatymo 11 straipsnio 3 dalyje nustatytus metinius pajamų ir turto dydžius, asmuo ar šeima neturi nuosavybės teise kito tinkamo būsto ir jei jie yra:
15.1. neįgalieji, asmenys, sergantys lėtinių ligų, įrašytų į Vyriausybės ar jos įgaliotos institucijos patvirtintą sąrašą, sunkiomis formomis, ir šeimos, kuriose yra tokių asmenų. Šiuo atveju Savivaldybės administracijos direktoriaus įsakymu sudaroma nuomos sutartis: 
15.1.1. neterminuota nuomos sutartis – kai neįgalumas yra nustatytas neterminuotam laikotarpiui; 
15.1.2. terminuota nuomos sutartis – iki neįgalumo termino pabaigos.
15.2. šeimos, kuriose yra vaikas (vaikai) iki 18 metų ar vaikas (vaikai) iki 18 metų, kuriam (kuriems) nustatyta nuolatinė globa (rūpyba), ir nesusituokę, savo vaikų neauginantys pilnamečiai vaikai iki 24 metų, kurie mokosi bendrojo ugdymo mokyklose, profesinio mokymo įstaigose, aukštosiose mokyklose. Šiuo atveju Savivaldybės administracijos direktoriaus įsakymu būstas nuomojamas vienerių metų laikotarpiui ir sudaroma terminuota nuomos sutartis. Jeigu šeimos deklaruotas turtas (įskaitant gautas pajamas) po metų nuo terminuotos vienų metų sutarties sudarymo dienos daugiau kaip 25 procentais viršija Paramos būstui įsigyti ar išsinuomoti įstatymo 11 straipsnio 3 dalyje nustatytus metinius pajamų ir turto dydžius, šeima gali teikti prašymą dėl nuomos sutarties pratęsimo arba gali išsinuomoti iš fizinio ar juridinio asmens būstą ir raštu kreiptis į Savivaldybės administraciją dėl būsto nuomos mokesčio dalies kompensavimo, jei atitiks Paramos būstui įsigyti ar išsinuomoti įstatymo 10 straipsnio reikalavimus;
15.3. dirbantys asmenys, kuriems yra sukakęs senatvės pensijos amžius. Šiuo atveju Savivaldybės administracijos direktoriaus įsakymu būstas nuomojamas neterminuotam laikotarpiui.  
16. Asmenys ir šeimos, nuomojantys būstą Aprašo 15 punkte nurodytais atvejais, sumažėjus asmens ar šeimos turtui (įskaitant gautas pajamas), gali teikti prašymą rinkos kainomis nuomojamą Savivaldybės būstą toliau nuomotis socialinio būsto nuomos sąlygomis, jei  asmuo ar šeima Gyventojų turto deklaravimo įstatyme nustatyta tvarka deklaruoja turtą (įskaitant gautas pajamas) ir turi teisę į socialinio būsto nuomą. 
17. Aprašo 13.2 papunktyje numatytu atveju Savivaldybės būstai nuomojami Savivaldybės tarybos sprendimu neterminuotam laikotarpiui, jeigu:
17.1. namas, kuriame yra gyvenamoji patalpa, turi būti nugriautas;
17.2. gyvenamoji patalpa neišlieka po kapitalinio remonto, rekonstrukcijos ar perplanavimo;
17.3. gyvenamosios patalpos pertvarkomos į kitos paskirties patalpas.
18. Savivaldybės administracijos direktoriaus įsakymu Savivaldybės būstas nuomojamas asmenims ir šeimoms, kai juos reikia iškeldinti iš nuomojamų Savivaldybės gyvenamųjų patalpų, laikantis šių nuostatų: 
18.1. asmenims (šeimoms), kurie išsikelia iš gyvenamųjų patalpų, jei jose negalima gyventi dėl stichinių ar kitų nelaimių sukeltų padarinių (gaisro, audros, potvynio, teroro akto ar kt.) ar statinio avarijos (jos grėsmės) ir jei gyvenamoji patalpa išlieka – tol, kol gyvenamosios patalpos bus suremontuotos;
18.2. prireikus kapitališkai remontuoti ar rekonstruoti Savivaldybės gyvenamąsias patalpas, kurių remontuoti negalima neiškėlus gyventojų (nuomininkų), ir jei po remonto, rekonstrukcijos ar perplanavimo gyvenamoji patalpa išlieka – tol, kol gyvenamosios patalpos bus suremontuotos, rekonstruotos ar pertvarkytos;
18.3. kai netinkamu (negalimu naudoti) Savivaldybės tarybos sprendimu pripažįstamas apgyvendintas Savivaldybės būstas. Šiuo atveju jo nuomininkams pasiūlymai dėl nuomos perkėlimo į kitus tinkamos techninės būklės Savivaldybės būstus teikiami nesilaikant eiliškumo ir nuomos sutarties terminas nekeičiamas. 
19. Aprašo 13.3 papunktyje nurodytos tarnybinės gyvenamosios patalpos asmenims ir šeimoms nuomojamos darbo (tarnybos) laikotarpiui. Savivaldybės būstus prie tarnybinių gyvenamųjų patalpų priskiria (išbraukia) ir darbuotojų (tarnautojų), kuriems gali būti suteiktos tarnybinės gyvenamosios patalpos, kategorijas savo sprendimais tvirtina Savivaldybės taryba. Sprendimus dėl tarnybinių gyvenamųjų patalpų nuomos priima Savivaldybės administracijos direktorius. 
20. Aprašo 13.4. papunktyje nurodytu atveju asmenys ir šeimos, kurie su Savivaldybės biudžetinėmis ir viešosiomis įstaigomis susiję darbo ar jų esmę atitinkančiais santykiais, Savivaldybės tarybos sprendimu gali būti apgyvendinti darbo (tarnybos) laikotarpiui, jei jie neturi gyvenamojo būsto Savivaldybės teritorijoje ir yra: Savivaldybės biudžetinių ir viešųjų įstaigų (kurių savininkė yra Savivaldybė) vadovai, vadovų pavaduotojai, skyrių, kitų padalinių vadovai, specialistai. 
21. Darbuotojas (tarnautojas), turintis teisę išsinuomoti Savivaldybės būstą Aprašo 20 punkte nurodytu atveju, Savivaldybės administracijai teikia raštišką prašymą ir šiuos dokumentus, suteikiančius teisę į būsto nuomą:
21.1. motyvuotą darbovietės tarpininkavimo raštą, kuriame būtų nurodytos darbuotojo užimamos pareigos; 
21.2. valstybės įmonės Registrų centro pažymą apie asmens (šeimos atveju – visų šeimos narių) nuosavybės teise turimą nekilnojamąjį turtą; 
21.3. kitus dokumentus (teismo sprendimus, santuokos, ištuokos, mirties liudijimų kopijas, duomenis apie 18 metų sulaukusius vaikus, įvaikius, kad jie yra priskirti prie šeimos narių);
21.4. savo ir šeimos narių asmens dokumentų kopijas; 
21.5. savo ir pilnamečių šeimos narių sutikimus teisės aktų nustatyta tvarka Savivaldybės administracijai gauti dokumentus ir duomenis iš valstybės ir (ar) savivaldybės institucijų, įstaigų, įmonių ir organizacijų, kurių reikia nustatant teisę į būsto nuomą. 
22. Aprašo 13.3 ir 13.4 papunkčiuose nurodytu atveju išnuomoto Savivaldybės būsto nuomos sutartis nutraukiama pasibaigus darbo sutarčiai arba įsigijus būstą Savivaldybės teritorijoje. Nuomininkas privalo išsikelti iš nuomojamų patalpų kartu su ten gyvenančiais šeimos nariais, o neišsikėlę iš savivaldybės būsto asmenys iškeldinami teisės aktų nustatyta tvarka. 
23. Administracijos direktoriaus įsakymu Savivaldybės būstas gali būti nuomojamas asmenims ir šeimoms, patiriančioms socialinę riziką dėl gyvenamosios vietos nebuvimo ar staigaus praradimo, krizių atvejais ar dėl šeimoje iškilusių problemų, dėl kurių iškyla grėsmė asmens sveikatai ar gyvybei. Šiais atvejais gyvenamosios patalpos išnuomojamos vienerių metų laikotarpiui. Jei aplinkybės, dėl kurių išnuomotas būstas, neišnyko, nuomos sutartis gali būti tęsiama dar vieneriems metams.
24. Butai, įgyti už Savivaldybei skiriamas valstybės biudžeto lėšas grįžtantiems asmenims apgyvendinti ir įtraukti į Savivaldybės būsto fondo sąrašą, nuomojami asmenims ir šeimoms, vadovaujantis Gyvenamųjų patalpų suteikimo nuomos pagrindais grįžtantiems į Lietuvą nuolat gyventi politiniams kaliniams ir tremtiniams bei jų šeimų nariams tvarkos apraše, patvirtintame Lietuvos Respublikos Vyriausybės 2002 m. kovo 5 d. nutarimu Nr. 320 (Lietuvos Respublikos Vyriausybės 2014 m. lapkričio 5 d. nutarimo Nr. 1208 redakcija), nustatyta tvarka. Sprendimus dėl būsto grįžtantiems asmenims nuomos priima Savivaldybės administracijos direktorius. 
25. Laikinai, kol atsiras poreikis Aprašo 24 punkte nurodytomis sąlygomis nuomoti Savivaldybės būstus, šie neapgyvendinti Savivaldybės būstai yra įrašomi į Socialinio būsto fondo sąrašą ir nuomojami asmenims ir šeimoms, turintiems teisę į socialinio būsto nuomą. Šiuo atveju sudaroma terminuota nuomos sutartis.  
26. Aprašo 13.7 papunktyje nurodytu atveju nuomininkams, gyvenusiems savininkams grąžintuose namuose ir pasirinkusiems Savivaldybės gyvenamųjų patalpų nuomą, įskaičiuojant grąžintų savininkui nuomotų patalpų vertę į nuompinigius, jiems nuomojami, vadovaujantis Valstybės ar savivaldybės gyvenamųjų patalpų išnuomojimo, įskaičiuojant grąžintų savininkui nuomotų patalpų vertę į nuompinigius, tvarkos aprašu, patvirtintu Lietuvos Respublikos Vyriausybės 2000 m. liepos 5 d. nutarimu Nr. 793 „Dėl Lietuvos Respublikos kompensacijų už valstybės išperkamą nekilnojamąjį turtą dydžio, šaltinių, mokėjimo terminų bei tvarkos, taip pat valstybės garantijų ir lengvatų, numatytų piliečių nuosavybės teisių į išlikusį nekilnojamąjį turtą atkūrimo įstatyme, įstatymo 9 straipsnio įgyvendinimo tvarkos“ (Lietuvos Respublikos Vyriausybės 2004 m. balandžio 1 d. nutarimo Nr. 363 redakcija).
27. Pasibaigus lėšoms, skirtoms vykdyti pasirinktą valstybės garantiją – Savivaldybės gyvenamųjų patalpų nuomą – nuomos sutartis gali būti tęsiama Savivaldybės būsto nuomos sąlygomis, jei nuomininkas Savivaldybės administracijai pateikia prašymą ir neturi įsiskolinimų už suteiktas komunalines paslaugas. Sprendimą dėl tolimesnės būsto nuomos priima Savivaldybės administracijos direktorius.
28. Aprašo 13.8. papunktyje nurodytas Savivaldybės būstas bendrabučio pastate, laikantis eiliškumo nuomojamas asmenims ir šeimoms, įrašytoms į sąrašą Asmenų ir šeimų, turinčių teisę į socialinio būsto nuomą laikinai, kol jie sulauks eilės socialinio būsto nuomai. 
29. Savivaldybės būstas bendrabučio pastate asmenims ir šeimoms, savo prašymuose nurodžiusiems priežastis, dėl kurių būstas jiems reikalingas neatidėliotinai, Komisijos siūlymu gali būti nuomojamas ne eilės tvarka:
29.1. labiausiai socialiai pažeidžiamoms visuomenės grupėms: sulaukusiems 18 metų, bendrojo ugdymo, kitas formaliojo švietimo įstaigas baigusiems ir netekusiems valstybės globos likusiems be tėvų globos (rūpybos) asmenims; vienoms vaikus auginančioms motinoms (tėvams); vienišiems neįgaliesiems ir asmenims, sergantiems lėtinių ligų, įrašytų į Lietuvos Respublikos Vyriausybės ar jos įgaliotos institucijos patvirtintą sąrašą, sunkiomis formomis; vienišiems senatvės pensininkams, įrašytiems į Savivaldybėje sudarytą šeimų ir asmenų, turinčių teisę į paramą būstui išsinuomoti, sąrašą  ir pateikusiems prašymą laikinai, kol jie sulauks eilės socialinio būsto nuomai, suteikti jiems šį būstą; iš įkalinimo įstaigos grįžusiems asmenims;
29.2. Savivaldybės būsto ir socialinio būsto nuomininkams, turintiems įsiskolinimų –jiems sutikus persikelti į Savivaldybės būstą bendrabučio pastate gera valia arba vykdant priimtus ir įsigaliojusius teismų sprendimus;
29.3. šeimoje smurtą patiriantiems asmenims su vaikais (pateikusiems  pažymas apie pradėtą ikiteisminį tyrimą ir kitus dokumentus);
29.4. Savivaldybės būsto bendrabučio pastate nuomininkams, jeigu atsilaisvina gretimas kambarys.
30. Įstatyme nustatyti socialinio būsto ploto normatyvai nuomojant Savivaldybės būstą bendrabučio pastate netaikomi ir gali būti nuomojami:
30.1. asmeniui ar dviejų asmenų šeimai – vienas kambarys su bendro naudojimo patalpomis;
30.2. trijų ir daugiau asmenų šeimai, ar šeimai, kurioje yra neįgalus asmuo, esant galimybei išnuomojami du šalia esantys kambariai su bendro naudojimo patalpomis.  
31. Asmenys ir šeimos, kurie nuomojasi Savivaldybės būstą bendrabučio pastate, tačiau iš Asmenų bei šeimų, turinčių teisę į socialinio būsto nuomą, sąrašo buvo išbraukti, nepraranda teisės toliau nuomotis šį būstą. 
32. Sprendimą dėl Aprašo 13.8. papunktyje nurodyto Savivaldybės būsto bendrabučio pastate nuomos priima Savivaldybės administracijos direktorius. Priimto įsakymo pagrindu sudaroma terminuota vienerių metų nuomos sutartis. Pasibaigus nurodytam terminui, Administracijos direktoriaus įsakymu nuomos sutartis gali būti pratęsta ne ilgesniam kaip trejų metų laikotarpiui, jei nuomininkas pageidauja tęsti nuomos sutartį.
33. Savivaldybės būstų keitimo atvejai:
33.1. Savivaldybės būsto nuomininkas turi teisę prašyti, kad nuomotojas suteiktų mažesnio ploto Savivaldybės būstą vietoj turimo arba vietoj savivaldybės būsto su patogumais suteiktų būstą be patogumų;
33.2. Savivaldybės būsto nuomininkas, gavęs kartu su juo gyvenančių pilnamečių šeimos narių, įskaitant laikinai išvykusius, rašytinį sutikimą ir nuomotojui sutikus, gali keistis nuomojama gyvenamąja patalpa su kitu savivaldybės gyvenamųjų patalpų nuomininku, pateikusiu kartu su juo gyvenančių pilnamečių šeimos narių, įskaitant laikinai išvykusius, rašytinį sutikimą.
34. Likęs tuščias tinkamas naudoti pagal tiesioginę paskirtį Savivaldybės būstas gali būti:
34.1. įtraukiamas į Socialinio būsto fondo sąrašą (išskyrus Savivaldybės būstą bendrabučio pastate) ir nuomojamas asmenims ir šeimoms, laukiantiems Savivaldybės socialinio būsto nuomos Savivaldybėje sudarytuose sąrašuose;
34.2. nuomojamas Aprašo 13.2 – 13.5 numatytais atvejais;
34.3. naudojamas nuomininkams perkelti iš Savivaldybės tarybos sprendimais netinkamais (negalimais naudoti) pripažintų būstų.
35. Nuomininkui persikeliant iš Savivaldybės tarybos sprendimu netinkamu (negalimu naudoti) pripažinto Savivaldybės būsto, keičiama galiojanti nuomos sutartis ir sudaroma nauja Ukmergės rajono savivaldybės gyvenamųjų patalpų nuomos sutartis (toliau – Savivaldybės būsto nuomos sutartis). 
36. Savivaldybės būsto nuomininkai, nuomojantys gyvenamas patalpas Aprašo 13.2 ir 13.9 papunkčiuose, 27 punkte numatytais atvejais bei Ukmergėje, Vytauto g. 103 daugiabučiame name, kurių turtas (įskaitant gautas pajamas) neviršija Įstatymo 11 straipsnio 3 dalyje nurodytų dydžių ir jie atitinka Įstatymo 9 straipsnio 1 dalyje nustatytus reikalavimus, neišgalintys mokėti nustatyta tvarka apskaičiuoto Savivaldybės būsto nuomos mokesčio, turi teisę Savivaldybės administracijai teikti rašytinį prašymą dėl būsto nuomos sąlygų pakeitimo. Kartu su prašymu nuomininkas turi pateikti Metinę gyventojo (šeimos) turto (įskaitant gautas pajamas) deklaraciją už praėjusius kalendorinius metus. Šiuo atveju su nuomininku sudaroma Ukmergės rajono savivaldybės socialinio būsto nuomos sutartis (toliau – Socialinio būsto nuomos sutartis) ir keičiamas Socialinio būsto fondo sąrašas.
37. Keičiant rašytinę Savivaldybės būsto nuomos sutartį, sudaroma nauja rašytinė Savivaldybės būsto nuomos sutartis arba Socialinio būsto nuomos sutartis, kurios terminas nustatomas šios Tvarkos 40 punkte nustatytomis sąlygomis.
38. Savivaldybės būsto nuomos sutartis nutraukiama prieš terminą arba nepratęsiama ir asmenys iškeldinami iš nuomojamos patalpos nesuteikiant kitos gyvenamosios patalpos:
38.1. jei būsto nuomininkas arba jo šeimos nariai nuosavybės teise įgyja būstą. Tokiu atveju savivaldybės būstas turi būti atlaisvintas ir perduotas ne vėliau kaip po 90 kalendorinių dienų nuo būsto įsigijimo dienos;
38.2. šalių susitarimu;
38.3. jei nuomininkas subnuomoja nuomojamą būstą;
38.4. jei nuomininkas kitaip pažeidžia nuomos sutarties sąlygas:
38.4.1. nuolat (ne mažiau kaip tris mėnesius) nemoka buto nuompinigių ar mokesčio už komunalines paslaugas;
38.4.2. jei nuomininkas, jo šeimos nariai ar kiti kartu su juo gyvenantys asmenys ardo ar gadina gyvenamąją patalpą arba ją naudoja ne pagal paskirtį;
38.4.3. nuomininkas, jo šeimos nariai arba kiti kartu su jais gyvenantys asmenys netinkamu elgesiu sudaro neįmanomas sąlygas kitiems kartu arba greta gyventi ir kt.
39. Pasibaigus Savivaldybės būsto nuomos sutarčiai ir nesant pagrindo jos pratęsti, arba ją nutraukus prieš terminą, nuomininkai ir jų šeimos nariai atsisakę gera valia išsikelti iš nuomoto buto, iškeldinami teismo keliu, nesuteikiant kitos gyvenamosios patalpos.
40. Savivaldybės būsto nuomos sutartis gali būti neterminuota ir terminuota. Terminuota Savivaldybės būsto nuomos sutartis sudaroma ne ilgesniam kaip trejų metu laikotarpiui, kurios terminą, atsižvelgiant į Komisijos siūlymą bei rekomendacijas, nustato Savivaldybės taryba arba Savivaldybės administracijos direktorius:
40.1. vienerių metų laikotarpiui – kai nuomininkas prašymo pratęsti sutartį pateikimo dieną turi įsiskolinimų už nuomą ir (ar) komunalines paslaugas, kurių bendra suma viršija trijų mėnesių nuompinigių dydį arba yra gauta oficialių duomenų iš teisėsaugos institucijų ar Administratoriaus, kad nuomininkas, jo šeimos nariai arba kiti kartu su jais gyvenantys asmenys  netinkamu elgesiu sudaro neįmanomas sąlygas kitiems kartu arba greta gyventi;
40.2. trejų metų laikotarpiui – kai nuomininkas prašymo pratęsti sutartį pateikimo dieną turi įsiskolinimų už nuomą ir (ar) komunalines paslaugas, kurių bendra suma neviršija trijų mėnesių nuompinigių dydžio.

IV SKYRIUS
SOCIALINIO BŪSTO NUOMOS SĄLYGOS IR TVARKA

41. Teisę į socialinio būsto nuomą turi asmenys ir šeimos, kurie atitinka Įstatyme nurodytus reikalavimus.
42. Socialinis būstas asmenims ir šeimoms, įrašytiems į Asmenų ir šeimų, turinčių teisę į socialinio būsto nuomą, sąrašą (toliau – Sąrašas), siūlomas išsinuomoti laikantis eiliškumo, įvertinus buvimo Sąraše laikotarpį ir atsižvelgiant į sprendimo išnuomoti būstą priėmimo metu esamą šeimos sudėtį bei Įstatyme nurodytus naudingo ploto normatyvus.
43. Socialiniai būstai, kurie yra pritaikyti judėjimo ir apsitarnavimo funkcijų sutrikimų turintiems neįgaliesiems apgyvendinti, pirmiausia siūlomi nuomotis asmenims (šeimoms), turintiems tokią negalią. Jei tokių asmenų (šeimų) nėra įrašyta į Sąrašą, šie būstai  siūlomi nuomotis bendra tvarka. 
44. Būstai be patogumų, su daliniais patogumais ar esantys kaimo vietovėje nesiūlomi išsinuomoti šeimoms ir asmenims, kurie prašyme yra nurodę tokių būstų nesiūlyti. Jei asmuo ar šeima  prašyme nurodė socialinio būsto reikalavimus, susijusius su vietove, kurioje yra socialinis būstas, ar namo, kuriame yra socialinis būstas, aukštu, jam yra siunčiami tik prašyme nurodytus reikalavimus atitinkantys siūlymai. 
45. Jeigu socialinio būsto naudingas plotas yra didesnis negu Įstatyme nurodytas ploto normatyvas, tenkantis asmeniui ar šeimai, esantiems Sąraše, būstas siūlomas išsinuomoti  šeimoms, kurių eilės numeris yra vėlesnis, atsižvelgiant į tai, kad siūlomo išnuomoti būsto naudingas plotas atitinka šeimos narių skaičių, tenkantį naudingojo ploto normatyvą.
46. Kai socialinio būsto fonde nėra laisvų  tinkamų butų, asmenims ir šeimoms sutikus, gali būti išnuomojamas ir mažesnio naudingojo ploto socialinis būstas.
47. Pasiūlymą išsinuomoti Savivaldybės socialinį būstą registruotu laišku ar nurodytu elektroniniu paštu išsiunčia arba pasirašytinai įteikia Savivaldybės administracijos atsakingas darbuotojas, vadovaujantis Aprašo 42 – 46 punktais. 
48. Pasiūlymas nuomotis socialinį būstą tuo pat metu išsiunčiamas penkioms sąraše įrašytoms šeimoms. Asmenys ir šeimos, kuriems registruotu laišku išsiųstas pasiūlymas išsinuomoti socialinį būstą, privalo per 10 kalendorinių dienų nuo pranešimo išsiuntimo dienos pranešti apie sutikimą arba nesutikimą išsinuomoti siūlomą būstą. Antras pasiūlymas išsinuomoti tą patį socialinį būstą pateikiamas ne anksčiau kaip po 10 darbo dienų nuo pirmo pasiūlymo pateikimo dienos. Jei asmenys, kuriems raštu pateiktas siūlymas išsinuomoti socialinį būstą, iki nurodyto termino neatvyksta apžiūrėti socialinio būsto ir raštu neinformuoja apie savo apsisprendimą arba neatsiliepia į rašytinį siūlymą, būstas siūlomas kitoms šeimoms ir asmenims. 
49. Jei pasiūlytą butą pageidauja nuomotis kelios šeimos, jis išnuomojamas laikantis eiliškumo aukščiau sąraše įrašytai šeimai ar asmeniui. 
50. Asmenims ir šeimoms, gyvenantiems Savivaldybės išnuomotame socialiniame būste ir turintiems teisę į socialinio būsto nuomos sąlygų pagerinimą, jei asmuo ar šeimos narys tampa neįgaliuoju ir dėl judėjimo ar apsitarnavimo funkcijų sutrikimų, jam (šeimai) turi būti nuomojamas specialiai pritaikytas socialinis būstas. Toks socialinis būstas suteikiamas nesilaikant eiliškumo.
51. Asmenys ir šeimos, kuriems siūloma išsinuomoti socialinį būstą ir kurie rašytiniame pasiūlyme nustatytu laiku be svarbių priežasčių (sveikatos priežiūros įstaigos nustatyta ilgalaikė liga, nelaimingas atsitikimas, šeimos narių ar artimų giminaičių mirtis arba staiga susidariusi pavojinga jų gyvybei būklė) du kartus neišreiškė rašytinio sutikimo ar nesutikimo nuomotis jiems siūlomą socialinį būstą, atitinkantį jų prašyme nurodytus socialinio būsto reikalavimus, susijusius su vietove, kurioje yra socialinis būstas, ar namo, kuriame yra socialinis būstas, aukštu, išbraukiami iš Sąrašo. 
52. Šeimai ar asmeniui du kartus per kalendorinius metus atsisakius pasiūlymo išsinuomoti socialinį būstą, atitinkantį jų prašyme nurodytus socialinio būsto reikalavimus, susijusius su vietove, kurioje yra socialinis būstas, ar namo, kuriame yra socialinis būstas, aukštu, kitas būstas  siūlomas ne anksčiau kaip po 12 mėnesių.
53. Socialinis būstas gali būti išnuomojamas ir neįrašytiems į Sąrašą asmenims bei šeimoms, jeigu šie asmenys ir šeimos Lietuvos Respublikos teritorijoje nuosavybės teise neturi kito būsto:
53.1. netekusiems Savivaldybės teritorijoje nuosavybės teise turėto būsto dėl gaisrų, potvynių, stiprių vėjų ar dėl kitų nuo žmogaus valios nepriklausančių aplinkybių; šiuo atveju į Savivaldybės administraciją asmuo ar šeima Įstatymo 7 straipsnyje nustatyta tvarka privalo kreiptis ne vėliau kaip per vienus metus nuo nurodytų aplinkybių atsiradimo dienos;
53.2. asmenims, kuriems yra nustatytas 0–25 procentų darbingumo lygis; 
53.3. senatvės pensijos amžių sukakusiems asmenims, kuriems yra nustatytas didelių specialiųjų poreikių lygis; 
53.4 šeimoms, auginančioms penkis ar daugiau vaikų ar (ir) vaikų, kuriems nustatyta nuolatinė globa (rūpyba); 
53.5. šeimoms, kurioms vienu kartu gimsta trys ar daugiau vaikų;
53.6. šeimoms, kuriose abiem sutuoktiniams yra nustatytas 0–25 procentų darbingumo lygis ir kurios augina vaiką (vaikus) ar (ir) vaiką (vaikus), kuriam (kuriems) nustatyta nuolatinė globa (rūpyba); 
53.7. neįgaliesiems, vieniems auginantiems vaiką (vaikus) ar (ir) vaiką (vaikus), kuriam (kuriems) nustatyta nuolatinė globa (rūpyba); 
53.8. šeimoms, auginančioms vaikus ar (ir) vaikus, kuriems nustatyta nuolatinė globa (rūpyba), kai ne mažiau kaip dviem iš jų yra nustatytas sunkus neįgalumo lygis; 
53.9. šeimoms, kuriose ne mažiau kaip dviem šeimos nariams yra nustatytas 0–25 procentų darbingumo lygis ir (ar) didelių specialiųjų poreikių lygis, kai šeimos nariai yra sukakę senatvės pensijos amžių. 
54. Asmenys ir šeimos, neįrašyti į Sąrašą ir pageidaujantys socialinio būsto sąlygomis išsinuomoti Savivaldybės gyvenamąsias patalpas, teikia Savivaldybės administracijai prašymą ir dokumentus, pagrindžiančius teisę į socialinio būsto nuomą Aprašo 53 punkte nustatytais atvejais. Asmenys ir šeimos, pateikę šio pobūdžio prašymą, įrašomi į sudaromą Socialinio būsto nuomos ne eilės tvarka sąrašą pagal prašymo padavimo datą. 
55. Aprašo 53 punkte nustatytais atvejais išnuomojant būstą asmenims ar šeimoms, kurie nėra įrašyti į Sąrašą, asmens ar šeimos Lietuvos Respublikos gyventojų turto deklaravimo įstatyme nustatyta tvarka už kalendorinius metus deklaruotas turtas (įskaitant gautas pajamas) neturi viršyti Įstatymo 11 straipsnio 3 dalyje nustatytų dydžių. Netekus būsto Aprašo 53.1 papunktyje nustatytais atvejais prarasto būsto vertė nevertinama.
56. Šio Aprašo 54 punkte nustatytais atvejais, esant asmenų ar šeimų prašymui, siūlomos nuomotis Ukmergės rajono savivaldybės socialinio būsto fonde esančios laisvos tinkamos nuomoti gyvenamosios patalpos. 
57. Jei asmenys ir šeimos, turinčios teisę į socialinio būsto nuomą Aprašo 53 punkte nustatytais atvejais, atsisako nuomotis pasiūlytą būstą, asmeniui ir šeimai kitas būstas nebesiūlomas nuomotis ir jie išbraukiami iš sudaromo Socialinio būsto nuomos ne eilės tvarka sąrašo. Šiuo atveju asmenys ir šeimos turi teisę teikti prašymą įrašyti juos į Sąrašą, ir socialinis būstas jiems bus nuomojamas laikantis eiliškumo.
58. Sprendimą išnuomoti Savivaldybės socialinį būstą, atsižvelgiant į Komisijos pateiktas rekomendacijas, priima Savivaldybės administracijos direktorius. 
59. Asmenys ir šeimos, su kuriais nuomos sutartis nutraukta jiems pažeidus socialinio būsto nuomos sutarties sąlygas, teisę į socialinio būsto nuomą įgyja ne anksčiau nei po 5 metų nuo socialinio būsto nuomos sutarties nutraukimo dienos.
60. Socialinių būstų keitimo atvejai:
60.1. socialinio būsto nuomininkas turi teisę prašyti, kad nuomotojas suteiktų mažesnio ploto būstą vietoj turimo arba vietoje būsto su patogumais suteiktų būstą be patogumų;
60.2. socialinio būsto nuomininkas, gavęs kartu su juo gyvenančių pilnamečių šeimos narių rašytinį sutikimą ir nuomotojui sutikus, gali keistis nuomojama gyvenamąja patalpa su kitu savivaldybės gyvenamųjų patalpų nuomininku, pateikusiu kartu su juo gyvenančių pilnamečių šeimos narių rašytinį sutikimą;
60.3. socialinio būsto nuomininkas, pateikęs savo ar kartu gyvenančio šeimos nario neįgalumo (judėjimo negalią patvirtinantį) pažymėjimą, prašyti pakeisti jo nuomojamą socialinį būstą, esantį aukštesniame nei pirmasis pastato aukštas, į kitas tokio paties ar mažesnio ploto laisvas gyvenamąsias patalpas, esančias pirmajame pastato aukšte, kurios buvo nuomojamos socialinio būsto nuomininkams;
60.4. socialinio būsto nuomos sutarties keitimą gali inicijuoti ir Savivaldybės administracija, jeigu nustatoma, kad asmeniui ar šeimai nuomojamas socialinis būstas neatitinka Įstatymo 15 straipsnyje nustatyto naudingojo ploto normatyvo arba nėra specialiai pritaikytas neįgaliesiems;
60.5. esant poreikiui, atlaisvintas socialinis būstas pirmumo teise gali būti siūlomas išsinuomoti socialinio būsto nuomininkams, iškeliamiems iš netikslingų remontuoti, netinkamų gyventi ir pripažintų avarinės būklės patalpų ir suteikiama kita tinkamai įrengta, sanitarinius bei techninius reikalavimus atitinkanti gyvenamoji patalpa. 
61. Sprendimą keisti socialinį būstą, atsižvelgiant į Komisijos pateiktas rekomendacijas, priima Administracijos direktorius. Socialinio būsto nuomininkai, du kartus atsisakę persikelti į siūlomą socialinį būstą, kai persikėlimą inicijuoja Savivaldybės administracija šio Aprašo 60.4 ir 60.5 papunkčiuose nustatytais atvejais, iškeldinami teismo keliu.
62. Savivaldybės socialinio būsto nuomos sutartis gali būti neterminuota ir terminuota. Suteikiant socialinį būstą pirmą kartą, nuomos sutartis sudaroma vienerių metų laikotarpiui. 
63. Nuomininkui pageidaujant, terminuota socialinio būsto nuomos sutartis gali būti pratęsiama Administracijos direktoriaus įsakymu, jeigu asmuo ar šeima neprarado teisės į socialinio būsto nuomą ar neišnyko priežastys, dėl kurių būstas išnuomotas. Nuomotojas, pratęsdamas sutartį, turi teisę pakeisti nuomos sutarties sąlygas ir terminą. 
64. Terminuota gyvenamųjų patalpų nuomos sutartis, atsižvelgiant į Komisijos siūlymus ir rekomendacijas, sudaroma ne ilgesniam kaip trejų metu laikotarpiui: 
64.1. vienerių metų laikotarpiui – kai nuomininkas prašymo pratęsti sutartį pateikimo dieną turi įsiskolinimų už nuomą ir (ar) komunalines paslaugas, kurių bendra suma viršija trijų mėnesių nuompinigių dydį arba yra gauta oficialių duomenų iš teisėsaugos institucijų ar Administratoriaus, kad nuomininkas, jo šeimos nariai arba kiti kartu su jais gyvenantys asmenys  netinkamu elgesiu sudaro neįmanomas sąlygas kitiems kartu arba greta gyventi;
64.2. trejų metų laikotarpiui – kai nuomininkas prašymo pratęsti sutartį pateikimo dieną turi įsiskolinimų už nuomą ir (ar) komunalines paslaugas, kurių bendra suma neviršija trijų mėnesių nuompinigių dydžio.
65. Socialinio būsto nuomos sutartis gali būti nutraukiama prieš terminą arba nepratęsiama:
65.1. šalių susitarimu;
65.2. kai būsto nuomininkas arba jo šeimos nariai nuosavybės teise įgyja būstą, išskyrus atvejus, kai įsigyto būsto naudingasis plotas, tenkantis vienam šeimos nariui, yra mažesnis už nustatytą Įstatymo 9 straipsnio 1 dalies 2 punkte. Tokiu atveju socialinis būstas turi būti atlaisvintas ir perduotas ne vėliau kaip po 90 kalendorinių dienų nuo būsto įsigijimo dienos; 
65.3. kai Gyventojų turto deklaravimo įstatyme nustatyta tvarka deklaruoto turto vertė ar pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, daugiau kaip 25 procentais viršija Įstatymo 11 straipsnio 3 dalyje nustatytus metinius pajamų ir turto dydžius;
65.4. kai asmuo ar šeima (visi šeimos nariai) išvyksta gyventi į kitos savivaldybės teritoriją ar kitą valstybę, kuri tampa jo (jų) deklaruota gyvenamąja vieta, kaip tai apibrėžta Gyvenamosios vietos deklaravimo įstatyme;
65.5. kai socialinio būsto nuomininkai pasibaigus kalendoriniams metams, iki kitų metų gegužės 1 dienos, arba dėl svarbių priežasčių (ligos, kai asmuo gydomas stacionare, sužalojimo, nėštumo, likus 70 kalendorinių dienų iki gimdymo, gimdymo ir praėjus 56 kalendorinėms dienoms po gimdymo (komplikuoto gimdymo atveju arba gimus dviem ir daugiau vaikų – 70 kalendorinių dienų), dėl savivaldybės, kurios administracijai pateikė prašymą suteikti paramą būstui išsinuomoti, teritorijoje paskelbtos epidemijos, stichinės nelaimės arba nelaimingo atsitikimo, dėl šeimos narių ar artimųjų giminaičių mirties, priežiūros ar slaugymo, dėl sulaikymo, suėmimo, arešto atlikimo, dėl Karo prievolės įstatyme nustatytų pareigų vykdymo) iki kitų metų birželio 1 dienos nepateikė turto (įskaitant gautas pajamas) deklaracijos Gyventojų turto deklaravimo įstatyme nustatyta tvarka;
65.6. kai nuomininkas subnuomoja nuomojamą būstą; 
65.7. kai nuomininkas kitaip pažeidžia nuomos sutarties sąlygas:
65.7.1. nuolat (ne mažiau kaip tris mėnesius) nemoka buto nuompinigių ar mokesčių už komunalines paslaugas;
65.7.2. jei nuomininkas, jo šeimos nariai ar kiti kartu su juo gyvenantys asmenys ardo ar gadina gyvenamąją patalpą arba ją naudoja ne pagal paskirtį;
65.7.3. nuomininkas, jo šeimos nariai arba kiti kartu su jais gyvenantys asmenys netinkamu elgesiu sudaro neįmanomas sąlygas kitiems kartu arba greta gyventi ir kt.;
65.8. kitais Civiliniame kodekse ir Įstatyme numatytais atvejais.
66. Pasibaigus Socialinio būsto nuomos sutarčiai ir nesant pagrindo jos pratęsti arba ją nutraukus prieš terminą, nuomininkai ir jų šeimos nariai iškeldinami iš nuomojamos patalpos, nesuteikiant kitos gyvenamosios patalpos, išskyrus Įstatymo 20 straipsnio 6 dalyje numatytą atvejį.  Nuomininkai ir jų šeimos nariai, atsisakę gera valia išsikelti iš nuomoto buto, iškeldinami teismo keliu, nesuteikiant kitos gyvenamosios patalpos.

V SKYRIUS
PRAŠYMŲ IŠNUOMOTI SAVIVALDYBĖS BŪSTĄ IR SOCIALINĮ BŪSTĄ AR PRATĘSTI NUOMOS SUTARTIS NAGRINĖJIMO TVARKA BEI NUOMININKŲ PAREIGOS

67. Asmenys ar šeimos, turinčios teisę ir pageidaujančios išsinuomoti Socialinį būstą, Savivaldybės administracijai pateikia prašymą.
68.  Asmenys ar šeimos, turinčios teisę ir pageidaujančios išsinuomoti savivaldybės būstą ne socialinio būsto nuomos sąlygomis, Savivaldybės administracijai pateikia prašymą ir  dokumentus, įrodančius teisę į būsto nuomą Aprašo III skyriuje nustatytais atvejais. Jeigu informacija ir dokumentai yra valstybės registruose (kadastruose), žinybiniuose registruose, valstybės informacinėse sistemose ar Savivaldybės administracija šiame punkte nurodytą informaciją ir dokumentus gali gauti pagal prašymą ir (ar) duomenų teikimo sutartis iš valstybės ir (ar) savivaldybės institucijų, įstaigų, įmonių ir organizacijų, asmenys ir šeimos, pateikusios sutikimą Savivaldybės administracijai gauti šiuos duomenis, informacijos ir dokumentų pateikti neprivalo. 
69. Asmenys ar šeimos, pageidaujančios pratęsti nuomos sutartis, Savivaldybės administracijai pateikia prašymą ir duomenis, patvirtinančius nuomos ir komunalinių paslaugų apmokėjimą iki prašymo pateikimo dienos.
70. Prašymas pratęsti Savivaldybės būsto ar Socialinio būsto nuomos sutartį turi būti pateikiamas likus ne mažiau kaip 30 kalendorinių dienų iki sutarties galiojimo pabaigos ir svarstomas Komisijos posėdyje. Asmenų prašymai, pateikti praleidus šiame punkte nustatytą terminą, svarstomi Komisijos posėdžiuose ir Komisija sprendžia, ar šis terminas praleistas dėl objektyvių priežasčių.
71. Asmenys ir šeimos atsako už pateiktų duomenų teisingumą. Jei asmuo ir šeima pateikė ne visus reikiamus dokumentus ar dokumentai užpildyti netinkamai (nesilaikant teisės aktų reikalavimų) ir asmuo nesutinka, kad juos surinktų Savivaldybės administracijos specialistas, apie tai asmuo ir šeima informuojami žodžiu (dokumentų teikimo metu) arba raštu per 20 darbo dienų. 
72. Asmenų ir šeimų prašymus išnuomoti pasiūlytą Savivaldybės būstą ar Socialinį būstą  ir pratęsti nuomos sutartis nagrinėja Komisija ir pateikia siūlymus bei rekomendacijas.
73. Jei nustatoma, kad asmuo ir šeima neturi teisės į būsto nuomą, apie tai asmuo ir šeima informuojami raštu per 20 darbo dienų nuo prašymo užregistravimo dienos. 
74. Socialinio būsto nuomininkai privalo: 
74.1. kiekvienais metais Gyventojų turto deklaravimo įstatymo nustatyta tvarka deklaruoti turimą turtą (įskaitant gautas pajamas);
74.2. pagal socialinės apsaugos ir darbo ministro patvirtintą prašymo formą ir jos priedus pateikti visą teisingą informaciją, įrodančią teisę gauti paramą būstui išsinuomoti, ir būtinus šiai paramai gauti dokumentus;
74.3. per mėnesį nuo deklaruotos gyvenamosios vietos pakeitimo, būsto įsigijimo, šeimos sudėties pasikeitimo apie tai informuoti Savivaldybės administraciją. Šis papunktis yra privalomas ir Savivaldybės būsto nuomininkams;
74.4. iki einamųjų metų gegužės 1 dienos arba dėl Aprašo 65.5 papunktyje nurodytų svarbių priežasčių iki einamųjų metų birželio 1 dienos Savivaldybės administracijai pateikti užpildytą socialinės apsaugos ir darbo ministro patvirtintos formos prašymo priedą, jame nurodydami Gyventojų turto deklaravimo įstatyme nustatyta tvarka deklaruotas pajamas, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, neįskaitomos į asmenų ar šeimų gaunamas pajamas, jeigu asmuo ar šeima gavo tokių pajamų;
74.5. Įstatyme numatytais atvejais Gyventojų turto deklaravimo įstatyme nustatyta tvarka nedeklaravę turimo turto (įskaitant gautas pajamas) iki gegužės 1 dienos dėl Aprašo 65.5 papunktyje nurodytų svarbių priežasčių, iki einamųjų metų birželio 1 dienos apie tai informuoti Savivaldybės administraciją, pateikti šias priežastis pagrindžiančius dokumentus ir deklaruoti turimą turtą (įskaitant gautas pajamas).

VI SKYRIUS
GYVENAMŲJŲ PATALPŲ NUOMOS SUTARČIŲ SUDARYMAS

75. Patvirtintos formos Savivaldybės gyvenamųjų patalpų nuomos sutartį su Savivaldybės būsto nuomininkais, kurie Savivaldybės būstą nuomojasi ne socialinio būsto nuomos sąlygomis, sudaro Administratorius.
76. Asmenims, iki 2002 m. gruodžio 31 d. įgijusiems teisę nuomotis Savivaldybės gyvenamąsias patalpas, gyvenamosios patalpos nuomojamos pagal patvirtintos formos Savivaldybės gyvenamųjų patalpų nuomos sutartį, laikantis šių nuostatų:
76.1. asmenims (šeimoms), kurie teisę nuomotis Savivaldybės gyvenamąsias patalpas įgijo iki 2002 m. gruodžio 31 d. orderio, sprendimo, garantinio rašto ar kitu teisėtu pagrindu, tačiau nuomos sutartys su šiais asmenimis nesudarytos arba neišlikusios;
76.2. asmenims (šeimoms), kurie neturi galiojančios rašytinės nuomos sutarties, tačiau pagal teismo sprendimus buvo pripažinti teisėtais Savivaldybės gyvenamųjų patalpų nuomininkais ir kuriems teisė nuomotis Savivaldybės gyvenamąsias patalpas atsirado iki 2002 m. gruodžio 31 d.;
76.3. asmenims (šeimoms), keldinamiems iš avarinės būklės ir (ar) pripažintų netinkamomis gyventi patalpų, arba kai namas, kuriame yra gyvenamoji patalpa, turi būti nugriautas, ar gyvenamoji patalpa neišlieka po kapitalinio remonto ir (ar) rekonstrukcijos, ir (ar) perplanavimo, ar gyvenamosios patalpos pertvarkomos į kitos paskirties patalpas, kai Savivaldybės gyvenamosios patalpos, iš kurių asmenys (šeimos) turi būti iškeldinami, buvo išnuomotos pagal neterminuotą gyvenamųjų patalpų nuomos sutartį ir (ar)  orderį, ir (ar) sprendimą, ir (ar) garantinį raštą iki 2002 m. gruodžio 31 d.;
76.4. asmenims (šeimoms), kurių nuomos sutartys keičiamos Lietuvos Respublikos civilinio kodekso 6.602 straipsnyje nustatyta tvarka ir kuriems teisė nuomotis Savivaldybės gyvenamąsias patalpas atsirado iki 2002 m. gruodžio 31 d.
77. Asmenims ir šeimoms, iki 2002 m. gruodžio 31 d. išsinuomojusiems Savivaldybės gyvenamąsias patalpas pagal Lietuvos Respublikos gyventojų apsirūpinimo gyvenamosiomis patalpomis įstatymą, Įstatyme nustatyti socialinio būsto naudingojo ploto normatyvai netaikomi ir galiojančios nuomos sutartys nekeičiamos, išskyrus Aprašo 33 ir 35 – 36 punktuose nustatytus atvejus.
78. Patvirtintos formos Socialinio būsto nuomos sutartį, vadovaudamasis Administracijos direktoriaus įsakymu, sudaro Administratorius.
79. Socialinio būsto nuomininku sutartyje įrašomas asmuo, kurio vardu šeimos paraiška buvo įrašyta į sąrašus asmenų ar šeimų, turinčių teisę į paramą būstui išsinuomoti. Kiti asmenys sutartyje įvardijami nuomininko šeimos nariais. Savivaldybės socialinio būsto nuomos sutartį asmuo privalo pasirašyti per 10 kalendorinių dienų nuo informavimo apie priimtą sprendimą dienos.
80. Ilgiau nei vienerių metų terminui sudarytas Savivaldybės gyvenamųjų patalpų nuomos sutartis ir Socialinio būsto nuomos sutartis Administratorius registruoja VĮ Registrų centras.
81. Jei nuomininkas ir jo šeimos nariai per 3 mėnesius nuo gyvenamųjų patalpų nuomos sutarties sudarymo neapsigyvena išnuomotose gyvenamosiose patalpose ir nemoka nuomos mokesčio ar mokesčių už komunalines paslaugas (įskaitant namo bendrojo naudojimo objektų, techninę priežiūrą ir remontą), praranda teisę jose apsigyventi ir nuomos sutartis su jais nutraukiama.
82. Išnuomojus gyvenamąsias patalpas ar nuomos sutarčiai pasibaigus (nutraukus), Administratorius surašo patvirtintos formos gyvenamosios patalpos perdavimo-priėmimo (priėmimo-perdavimo) aktą. Prie šio akto pridedamos gyvenamosios patalpos būklę apibūdinančios nuotraukos.
83. Socialinio būsto nuomos sutartis sudaroma, keičiama ir nutraukiama vadovaujantis Lietuvos Respublikos civiliniu kodeksu, Įstatymu ir šiuo Aprašu.

VII SKYRIUS
SAVIVALDYBĖS GYVENAMŲJŲ PATALPŲ NUOMOS KOMISIJA

84. Komisija savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Įstatymu, kitais įstatymais ir teisės aktais.
85. Komisija sudaroma Savivaldybės mero potvarkiu ir veikia pagal jai suteiktus įgaliojimus. Komisiją sudaro ne mažiau kaip 7 komisijos nariai: ne mažiau kaip vienas Savivaldybės tarybos narys; ne mažiau kaip vienas Administratoriaus atstovas; Savivaldybės administracijos tarnautojai ir specialistai.   
86. Komisijos funkcijos: 
86.1. teikti siūlymus ir rekomendacijas dėl asmens (šeimos) teisės į Savivaldybės būsto nuomą;
86.2. teikti siūlymus ir rekomendacijas dėl asmens (šeimos) teisės į Socialinio būsto nuomą;
86.3. teikti siūlymus ir rekomendacijas dėl asmens (šeimos) teisės į būsto nuomos ar išperkamosios būsto nuomos mokesčių dalies kompensaciją;
86.4. teikti siūlymus ir rekomendacijas dėl gyvenamųjų patalpų pakeitimo (keitimosi gyvenamosiomis patalpomis), nuomos sutarties nutraukimo, pratęsimo, pasibaigimo;
[bookmark: _Hlk31705219]86.5. teikti siūlymus ir rekomendacijas dėl Savivaldybės būsto pardavimo nuomininkui;
86.6. teikti siūlymus ir rekomendacijas dėl atleidimo nuo socialinio būsto nuomos mokesčio arba jo sumažinimo;
86.7. teikti siūlymus ir rekomendacijas dėl Savivaldybės būsto fondo ir Socialinio būsto fondo sąrašų sudarymo ir tikslinimo.
87. Komisija, vykdydama jai pavestas funkcijas, turi teisę gauti informaciją apie Savivaldybės gyvenamųjų patalpų tinkamumą gyventi, atitikimą statybos bei specialiųjų normų (higienos, priešgaisrinės saugos ir kt.) reikalavimus, jų kiekį, funkcinius bei kokybės reikalavimus, eksploatavimo išlaidas, kitas keliamas sąlygas bei kitą reikiamą informaciją.
88. Teikdama pasiūlymus ir rekomendacijas Komisija atsižvelgia į šias aplinkybes:
88.1. asmens (šeimos), pageidaujančio išsinuomoti gyvenamas patalpas, gauti būsto nuomos ar išperkamosios būsto nuomos mokesčių dalies kompensaciją, atitikimą Įstatyme nurodytus reikalavimus;
88.2. ar nebuvo pažeista ankstesnė nuomos sutartis;
88.3. kitas reikšmingas aplinkybes, suteikiant būstą šio Aprašo numatyta tvarka.
89. Komisijos darbo organizavimas:
89.1. sprendimus Komisija priima posėdžiuose, kurie šaukiami pagal poreikį. Posėdis yra teisėtas, jeigu jame dalyvauja ne mažiau kaip 1/2 komisijos narių;
89.2. Komisijos veiklai vadovauja pirmininkas, paskirtas Savivaldybės mero potvarkiu;
89.3. jei pirmininkas dėl svarbių priežasčių negali dalyvauti posėdyje, Komisijos nariai išrenka jį pavaduojantį Komisijos narį;
89.4. Komisija priima sprendimus posėdyje balsų dauguma, atviru vardiniu balsavimu. Jeigu balsai pasiskirsto po lygiai, lemia Komisijos pirmininko balsas;
89.5. Komisijos sprendimai įforminami protokolu, kurį pasirašo visi posėdyje dalyvavę Komisijos nariai. 

VIII SKYRIUS
INFORMACIJOS APIE PARAMĄ BŪSTUI IŠSINUOMOTI TVARKYMAS IR TEIKIMAS

90. Duomenis apie paramą būstui išsinuomoti atsakingas darbuotojas tvarko Socialinės paramos šeimai informacinėje sistemoje (SPIS).
91. Savivaldybės administracijos direktoriaus įsakymu Aprašo 5 punkte nurodyti sąrašai kartą metuose tvirtinami ir skelbiami Savivaldybės interneto svetainėje.
92. Informacija apie socialinius būstus ir savivaldybės būstus, kurie nuomojami Įstatymo 14 straipsnio 1 dalyje numatytais atvejais, skelbiama Savivaldybės interneto svetainėje, nurodant sprendimo priėmimo datą, išnuomoto būsto adresą, naudingąjį plotą bei nuomos atvejį, nurodytą Įstatymo 14 straipsnio 1 dalyje.
93. Informacija apie socialinius būstus, kurie nuomojami asmenims ir šeimoms šio Aprašo 53 punkte numatytais atvejais, skelbiama Savivaldybės interneto svetainėje, nurodant sprendimo priėmimo datą, būsto adresą, naudingąjį plotą bei nuomos atvejį, nurodytą Aprašo 53 punkte.
94. Informacija apie asmenims ar šeimoms išnuomotus būstus atnaujinama kartą per mėnesį, iki kiekvieno mėnesio 15 d. 
IX SKYRIUS
BAIGIAMOSIOS NUOSTATOS

95. Sprendimą dėl šio Aprašo keitimo, papildymo ar panaikinimo priima Savivaldybės taryba.
96. Ginčai dėl gyvenamųjų patalpų nuomos sprendžiami Lietuvos Respublikos įstatymų nustatyta tvarka.
97. Komisija, sudaryta iki šio Aprašo patvirtinimo, tęsia savo veiklą iki nustatyta tvarka nebus sudaryta naujos sudėties Komisija.
98. Apraše neaptarti klausimai sprendžiami vadovaujantis Įstatymu, Civiliniu kodeksu, Vyriausybės nutarimais ir kitais galiojančiais teisės aktais.


				










Forma patvirtinta Ukmergės rajono savivaldybės 
administracijos direktoriaus 2017 m. rugsėjo 27 d. 
įsakymu Nr. 13-1536

UKMERGĖS RAJONO SAVIVALDYBĖS TARYBOS SPRENDIMO PROJEKTO
„DĖL UKMERGĖS RAJONO SAVIVALDYBĖS BŪSTO IR SOCIALINIO BŪSTO NUOMOS SĄLYGŲ IR TVARKOS APRAŠO PATVIRTINIMO“
AIŠKINAMASIS RAŠTAS

2020 m. vasario 5 d.
Ukmergė

1. Sprendimo projekto rengimo pagrindas: 
Lietuvos Respublikos vietos savivaldos įstatymo 16 straipsnio 2 dalies 31 punktas numato, kad išimtinė savivaldybės tarybos kompetencija yra sprendimų dėl savivaldybės būsto ir socialinio būsto fondo sudarymo (statybos, pirkimo ir t. t.) tvarkos, būsto suteikimo tvarkos ir nuomos mokesčio dydžio priėmimas, kitų sprendimų, numatytų Paramos būstui įsigyti ar išsinuomoti įstatyme, priėmimas. 18 straipsnio 1 dalis numato, kad  savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.         
2. Sprendimo projekto tikslas ir esmė:
Šiuo sprendimo projektu siekiama įgyvendinti nuo 2019 m. rugsėjo 1 d. įsigaliojusio Lietuvos Respublikos paramos būstui įsigyti ar išsinuomoti įstatymo pakeitimo įstatymu (toliau – Įstatymas) savivaldybių taryboms ir savivaldybių administracijoms priskirtas funkcijas, susijusias su  paramos būstui teikimu ir būsto nuoma.  
Šiuo metu sprendžiant savivaldybės būsto ir socialinio būsto nuomos klausimus buvo vadovaujamasi Ukmergės rajono savivaldybės būsto ir socialinio būsto nuomos sąlygų ir tvarkos aprašu, patvirtintu Ukmergės rajono savivaldybės tarybos 2015 m. rugsėjo 24 d. sprendimu Nr. 7-144 (su vėlesniais pakeitimais ir papildymais).  
Savivaldybės mero 2019 m. rugsėjo 19 d. potvarkiu Nr. 9-88 „Dėl darbo grupės sudarymo“ buvo sudaryta darbo grupė, kuri parengė ir šiuo sprendimo projektu teikia svarstyti Ukmergės rajono savivaldybės būsto ir socialinio būsto nuomos sąlygų ir tvarkos aprašą (toliau – Aprašas). 
3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):
Kaip naujajame Apraše atsispindi Įstatymu priskirtos funkcijos pateikta lentelėje:
	Savivaldybės tarybos funkcijos
	Įstatymo straipsnis, punktas
	Aprašo punktas, papunktis

	1. Tvirtina savivaldybės socialinio būsto fondo plėtros programą arba socialinio būsto plėtrą numato kituose strateginio planavimo dokumentuose
	14 straipsnio 3 punktas
	11 punktas

	2. Tvirtina savivaldybės būsto sąrašą ir savivaldybės socialinio būsto fondo sąrašą.
Šiuos sąrašus gali patvirtinti ir savivaldybės įgaliota savivaldybės administracija
	2 straipsnio 8 ir 10 punktai
	5 punktas, 8.1 papunktis

	3. Gali nustatyti trumpesnį, nei 5 metų terminą, po kurio asmenys ir šeimos įgyja teisę į socialinio būsto nuomą, jei su jais socialinio būsto nuomos sutartis buvo nutraukta jiems pažeidus socialinio būsto nuomos sutarties sąlygas
	9 straipsnio 3 punktas
	59 punktas

	4. Nustato tvarką, pagal kurią savivaldybės internetinėje svetainėje skelbiama informacija apie socialinius būstus ir savivaldybės būstus, kurie nuomojami asmenims ir šeimoms Įstatymo 14 str. 1 d. numatytais atvejais
	14 straipsnio 2 punktas
	92 punktas

	5. Nustato tvarką, pagal kurią socialinis būstas gali būti išnuomojamas asmenims ir šeimoms, įrašytoms ir neįrašytoms į Asmenų ir šeimų, turinčių teisę į socialinio būsto nuomą, sąrašą 
	16 straipsnio 7 ir 8 punktai
	IV skyrius

	6. Nustato tvarką, pagal kurią skelbiama internetinėje svetainėje apie socialinius būstus išnuomotus asmenims ir šeimoms, neįrašytoms į Asmenų ir šeimų, turinčių teisę į socialinio būsto nuomą, sąrašą
	16 straipsnio 9 punktas
	93 punktas

	7. Nustato atvejus, kai socialinis būstas gali būti nuomojamas kaip savivaldybės būstas rinkos kainomis, jei socialinį būstą nuomojančio asmens ar šeimos deklaruoto turto vertė ar pajamos daugiau kaip 25 proc. viršija Įstatymo 11 str. 3 d. nustatytus metinius pajamų ir turto dydžius
	20 straipsnio 6 punktas
	14 – 16 punktai


Teikiamame svarstyti tvarkos apraše taip pat yra numatyta, kad mažas pajamas gaunantiems ir teisę į socialinio būsto nuomą turintiems asmenims ir šeimoms gali būti keičiamos savivaldybės būsto nuomos sąlygos ir būstas toliau būtų nuomojamas socialinio būsto nuomos sąlygomis – 36 punktas.
4. Sprendimui įgyvendinti reikalingos lėšos ir galimi finansavimo šaltiniai:
Sprendimui įgyvendinti lėšų nereikia. 
5. Priėmus sprendimą laukiami rezultatai, galimos pasekmės: 
Patvirtintus Ukmergės rajono savivaldybės būsto ir socialinio būsto nuomos sąlygų ir tvarkos aprašą, jis atitiks Įstatymo reikalavimus. Juo bus vadovaujamasi Priimant sprendimus dėl gyvenamųjų patalpų nuomos.  
6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):
Nereikalingi.
7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:
Atliekamas.
8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:
Nereikalingas.
9. Sekretoriatas priimtą sprendimą pateikia*: 
-
10. Aiškinamojo rašto priedai: 
-


Turto valdymo ir apskaitos skyriaus 
Turto ir įmonių valdymo poskyrio 
vyriausioji specialistė		       		                                   Jūratė Kaselienė
